Source: http://eur-lex.europa.eu/Notice.do?mode=dbl&lang=en&ihmlang=en&lng1=en,ro&lng2=bg,cs,da,de,el,en,es,et,fi,fr,hu,it,lt,lv,mt,nl,pl,pt,ro,sk,sl,sv,&val=559902:cs&page=
Timestamp: 2013-05-19 05:52:12+00:00
Document Index: 26440238

Matched Legal Cases: ['articolul 5', 'articolul 5', 'articolul 23', 'articolul 24', 'articolul 23', 'articolul 23']

Regulamentul (UE) nr. 125/2011 al Comisiei
de stabilire a cuantumului ajutorului pentru punerea în rezervă și a ajutorului forfetar pentru anumite produse pescărești pentru sezonul de pescuit 2011
având în vedere Regulamentul (CE) nr. 2814/2000 al Comisiei din 21 decembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea ajutorului pentru punerea în rezervă a anumitor produse pescărești [2], în special articolul 5,
având în vedere Regulamentul (CE) nr. 939/2001 al Comisiei din 14 mai 2001 de stabilire a normelor de aplicare a Regulamentului (CE) nr. 104/2000 al Consiliului privind acordarea ajutorului forfetar pentru anumite produse pescărești [3], în special articolul 5,
(1) Regulamentul (CE) nr. 104/2000 prevede că se pot acorda ajutoare pentru cantități din anumite produse proaspete retrase de pe piață care sunt fie prelucrate pentru stabilizare și depozitare, fie conservate.
(2) Aceste ajutoare au ca scop încurajarea în mod adecvat a organizațiilor de producători să prelucreze sau să conserve produsele retrase de pe piață, astfel încât distrugerea lor să poată fi evitată.
(3) Este necesar ca nivelul ajutorului să se stabilească astfel încât să nu perturbe echilibrul pieței produselor în cauză și să nu denatureze concurența.
(4) Cuantumul ajutorului nu trebuie să fie mai mare decât costurile tehnice și financiare aferente operațiunilor esențiale pentru stabilizare și depozitare înregistrate în Uniune în decursul sezonului de pescuit anterior anului în cauză.
Pentru sezonul de pescuit 2011, cuantumurile ajutorului pentru punerea în rezervă menționat la articolul 23 din Regulamentul (CE) nr. 104/2000, precum și cuantumurile ajutorului forfetar menționat la articolul 24 alineatul (4) din regulamentul menționat sunt specificate în anexa la prezentul regulament.
[2] JO L 326, 22.12.2000, p. 34.
[3] JO L 132, 15.5.2001, p. 10.
1. Cuantumul ajutorului pentru punerea în rezervă a produselor enumerate la punctele A și B din anexa I și pentru limbă-de-mare (Solea spp.), enumerat la punctul C din anexa I la Regulamentul (CE) nr. 104/2000
Metode de prelucrare enumerate la articolul 23 din Regulamentul (CE) nr. 104/2000 | Ajutor (EUR/tonă) |
I.Congelare și depozitare de produse întregi, eviscerate și cu cap sau de produse tranșate | |
—Sardine din specia Sardina pilchardus | 359 |
—Alte specii | 291 |
II.Filetare, congelare și depozitare | 400 |
III.Sărare și/sau uscare și depozitare de produse întregi, eviscerate și cu cap sau de produse tranșate sau filetate | 277 |
IV.Marinare și depozitare | 260 |
2. Cuantumul ajutorului pentru punerea în rezervă a altor produse enumerate la punctul C din anexa I la Regulamentul (CE) nr. 104/2000
Metode de prelucrare și/sau conservare enumerate la articolul 23 din Regulamentul (CE) nr. 104/2000 | Produse | Ajutor (EUR/tonă) |
I.Congelare și depozitare | Langustină (Nephrops norvegicus) | 327 |
Cozi de langustină (Nephrops norvegicus) | 248 |
II.Decapitare, congelare și depozitare | Langustină (Nephrops norvegicus) | 293 |
III.Preparare, congelare și depozitare | Langustină (Nephrops norvegicus) | 327 |
Crabi comuni (Cancer pagurus) | 248 |
IV.Pasteurizare și depozitare | Crabi comuni (Cancer pagurus) | 392 |
V.Depozitare în stare vie în rezervoare fixe sau cuști | Crabi comuni (Cancer pagurus) | 210 |
3. Cuantumul ajutorului forfetar pentru produsele enumerate în anexa IV la Regulamentul (CE) nr. 104/2000
Metode de prelucrare | Ajutor (EUR/tonă) |
I.Congelare și depozitare de produse întregi, eviscerate și cu cap sau de produse tranșate | 291 |